Ambrose Kelly

**Ambrose Kelly** C.S.Sp. (1900–1952) var medlem av Den hellige ånds fedre, og var katolsk erkebiskop av Freetown og Bo i Sierra Leone.

## Liv og virke
### Bakgrunn
Ambrose Kelly ble født i 1900 i England av irske foreldre, og ble utdannet i Irland ved *Blackrock College* i Dublin og utdannet til spiritanerprest ved *Kimmage Manor*, *St. Marys*, *Rathmines* og *Blackrock* mens han studerte ved University College Dublin, og uteksaminert i 1922. 

På Blackrock utmerket han seg i sport, kaptein for cricketlaget og spilte out-half i *Senior Cup Rugby Team*. Han fikk også en inter-provinsiell cap. Han spilte fly-half for Blackrocks, tidligere elevers rugbylag, mens han var prefekt der. To av hans samtidige ble også biskoper, John Joseph McCarthy og Eugene Joseph Butler. To av Kellys brødre, Jim og Patrick, ble også utdannet ved Blackrock, og begge ble prester.

### Prest
Ambrose Kelly ble ordinert til prest i 1928. Han virket som lærer ved *St. Edward's Secondary School* i Freetown i Sierra Leone. Swnwew virket han i menighetene i Moyamba, Blama og Bonthe.

### Titulærbiskop, apostolisk vikar av Sierra Leone
Den 18. mai 1937 ble han utnevnt til apostolisk vikar for Sierra Leone, og titulærbiskop av *Altava*, og ble ordinert den 24. august 1937 til biskop i *Blackrock College*. Hovedkonsekrerende var erkebiskop Paschal Charles David Robinson O.F.M., den apostoliske nuntius til Irland; medkonsekrerende var biskop Francis Joseph Wall, hjelpebiskop i Dublin,  og biskop Bartholomew Stanislaus Wilson,  C.S.Sp., emeritert apostolisk vikar av Sierra Leone.

Biskop Kellys funksjonstid var også vitne til pilegrimsreisen fra Vest-Afrika til det hellige år til Roma. Omtrent hundre vestafrikanere, inkludert faren til den senere erkebiskop Joseph Ganda, Mr. J. T. Ganda, deltok. Besøket skal ha fremskyndet pavens beslutning om å opprette hierarkiet i Sri Lanka..

### Biskop av Freetown og Bo
I 1950 ble Dr. Ambrose Kelly utnevnt til biskop i Freetown og Bo da vikaratet ble opphøyet til et bispedømme.

Biskop Kelly åpnet *Catholic Teachers Training College* i Bo, og *General and Maternity Clinic* i Serabu.

Etter å ha utviklet helseproblemer i 1951, døde biskop Ambrose Kelly den 12. februar 1952 i Freetown i Sierra Leone. Han ble opprinnelig gravlagt på Kissy Road-kirkegården, men hans levninger ble i 1987 overført og gravlagt på nytt i *Sacred Heart Cathedral*.
## Episkopalgenealogi
Hans episkopalgenealogi er:

* Kardinal Scipione Rebiba (1504–1577) 
* Kardinal Giulio Antonio Santori (1532–1602) * bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi  (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Pave Klemens XIII (1693–1769) *1743
* Kardinal Marcantonio Colonna (1724–1793) *1762
* Kardinal Hyacinthe-Sigismond Gerdil (1718–1802) *1777
* Kardinal Giulio Maria della Somaglia (1744–1830) *1788
* Kardinal Carlo Odescalchi (1785–1841) *1823
* Kardinal Costantino Patrizi Naro (1798–1876) *1828
* Kardinal Lucido Maria Parocchi (1833–1903) *1871
* Pave Pius X (1835–1914) *1884
* Pave Benedikt XV (1854–1922) *1907
* Kardinal Willem Marinus van Rossum, C.SS.R. (1854–1932) *1918
* Erkebiskop Paschal Charles David Robinson O.F.M. (1870–1938) *1927
* Biskop *Ambrose Kelly*, C.S.Sp. (1900–1952) *1937

## Referanser